Domininkas Velička

Domininkas Velička (1940 m. lapkričio 2 d. Kaune – 2022 m. rugpjūčio mėn.)Mirė Laisvės partijos narys, buvęs parlamentaras Domininkas Velička. lrt.lt. 2022-08-29. Nuoroda tikrinta 2022-08-29. – fizikas, Lietuvos politinis ir visuomenės veikėjas.

 Biografija 

1958 m. baigė Kauno Adomo Mickevičiaus vidurinę mokyklą. 1960 m. įstojo ir 1966 m. baigė Vilniaus universitetą, įgijo fiziko specialybę, tapo spektroskopijos specialistu.

1966–1977 m. Visasąjunginio statybinių medžiagų mokslinio tyrimų instituto „Termoizoliacija“ darbuotojas. Vėliau Kino mėgėjų draugijos pirmininko pavaduotojas, Lietuvos fotomenininkų sąjungos gamybos viršininkas. Pagal patentą atliko įvairiausius taikomosios fotografijos darbus. 1994–2000 m. uždarosios akcinės bendrovės „Bennet Distributors“ vadybininkas, vyriausiasis ekspertas. 2000–2004 m. Seimo narys.

Nuo 1999 m. Lietuvos liberalų sąjungos narys. Dienraščiams „Lietuvos rytas“, „Respublika“ ir įvairiems žurnalams yra parašęs kelis šimtus straipsnių vyno kultūros klausimais. Televizijos ir radijo laidose propaguoja buities kultūrą. Skaito paskaitas gėrimų kultūros tema. Buvo Naujosios sąjungos (socialliberalų) narys. Nuo 2019 m. Laisvės partijos narys.

Žmona Vida Saulaitė, dukterys Viktorija, Ugnė.

 Šaltiniai 

 Nuorodos 
 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai - Naujoji sąjunga (socialliberalai) – Iškelti kandidatai .

Kategorija:Seimo nariai
Kategorija:Lietuvos kino mėgėjai